|  |
| --- |
| **DAU AL SET (1948-1956)** |

* **Creador:** Hemeroteca, Biblioteca de Catalunya.
* **Data:** 30 de novembre de 2023.
* **Cronologia de la publicació:** Setembre 1948-1956.
* **Periodicitat:** Mensual, amb irregularitats, i, a partir de 1953, trimestral, amb irregularitats.
* **Col·lecció de la Biblioteca de Catalunya:** comprèn des de setembre de 1948 fins a desembre de 1952 i un únic número corresponen a hivern de 1953.
* **Justificació:** La revista no té designació numèrica, excepte el primer número, només té designació cronològica. Tampoc està paginada, excepte els primers quatre números de 1948 que tenen paginació seguida. D’alguns números es feien exemplars de luxe que incloïen il·lustracions originals i, en alguns casos, amb tiratge especial numerat. Per aquests motius, junt amb el seu format poc convencional i que els exemplars es presenten amb les pàgines sense relligar, dificulta la identificació i l’ordenació de la col·lecció. També es publicaven números especials amb motiu de les diferents exposicions dels membres del grup o com a felicitació de Nadal. Per tot això, també és difícil determinar el nombre total de números que es publicaren. Fent una aproximació, es pot dir que es publicaren entre 60 i 65 números.

S’ha elaborat una taula a partir de la comparació dels exemplars existents a la Biblioteca de Catalunya i el facsímil editat a Figueres per Art-3 l’any 1981, i també s’ha contrastat amb la informació de la documentació consultada. La taula conté la relació dels números coneguts, amb la identificació de la designació cronològica i numèrica, descripció del contingut de cada número per la seva identificació i el nombre de pàgines que el componen per verificar la completesa. També es detallen exemplars als quals s’han trobat diferències o variacions en l’edició o la composició, així com al facsímil.

* **Documentació consultada:**
1. *Dau al* set. Edició facsímil. Figueres: Art-3, 1981. 4 vol.
2. ENJUANES Puyol, Sol “Cronologia de la revista *Dau al Set”* a *Dau al Set: la segona avantguarda catalana* Barcelona: Fundació Lluís Carulla, 2011, p. 70-79.
3. GRANELL, Enric “Sumari de la revista *Dau al Set*” a *Dau al Set:* *20 d'octubre del 1999-10 de gener del 2000* Barcelona: Museu d'Art Contemporani de Barcelona, 1999, p. 119-123. Catàleg de l’exposició.
4. CIRLOT, Lourdes “El grupo “Dau al Set”” a *A, estudios pro arte* Barcelona: Ideart, 1975-1977. No. 4 (octubre/diciembre 1975), p. 37-50.

Taula 1. Relació de números coneguts que componen la col·lecció:

|  |  |  |  |
| --- | --- | --- | --- |
|  | **Numeració** | **Descripció** | **Incidències / Variacions** |
| 1 | No. 1 (setembre del 1948) | Capçalera amb el nom de la revista a la portada. Textos d’Arnau Puig i de Joan Brossa, amb un dibuix d’Antoni Tàpies. Al final del número consta: fundador: Joan Josep Tharrats, director: Joan Ponç. Designació numèrica i cronològica a l’última pàgina. 8 pàgines. | Únic número amb designació numèrica.Paginació seguida durant 1948. |
| 2 | Octubre del 1948 | Capçalera amb el nom de la revista a la portada.Textos de Jesús M. Tharrats, Joan Brossa i Elías Nandino, amb dibuixos acolorits de Joan Ponç. Designació cronològica a l’última pàgina. 8 pàgines. | La designació cronològica sempre apareix a l’última pàgina. |
| 3 | Novembre del 1948 | Portada amb litografia de Joan Ponç que integra el títol de la revista, textos de Joan Brossa (teatre), Joan Josep Tharrats i Arnau Puig i il·lustracions d’Antoni Tàpies i Modest Cuixart. Desapareix de la portada la capçalera amb el nom de la revista i apareix el títol acompanyant la designació cronològica a l’última pàgina. 8 pàgines. |  |
| 4 | Desembre del 1948 | Textos d’Enric Tormo, J.V. Foix i Arnau Puig, amb un dibuix inèdit de Salvador Dalí i petits collages realitzats per J.J. Tharrats. A la portada apareix il·lustració d’una obra de Gaudí duta a terme per Enric Tormo segons el procediment inèdit d’aiguafort heliogràfic, tal com consta al final del número en lletres vermelles. No apareix el títol de la revista a la portada, només a l’última pàgina acompanyant la designació cronològica. 8 pàgines. | Els collages varien a cada exemplar.Exemplars de la BC - Top. RRC-4-136: a la portada apareix una fotografia enganxada, potser de la Pedrera, en comptes de l'aiguafort heliogràfic d'Enric Tormo i no apareix el text explicatiu en lletres vermelles. Facsímil: no apareix el text explicatiu en lletres vermelles, tot i reproduir l’aiguafort. |
| 5 | Gener/febrer del 1949 | Textos de Joan Brossa i il·lustracions de Joan Ponç. Part del text manuscrit i part en lletra impresa en tinta de color verd. El títol de la revista està integrat al dibuix de la portada. Sense paginar. 8 pàgines. | A partir de 1949, exemplars sense paginar. |
| 6 | Març/abril del 1949 | Realitzat per Modest Cuixart i Antoni Tàpies, amb dibuixos d’ambdós i un text d’Enrique de Villena (1384-1434) manuscrit per Cuixart. El títol de la revista està integrat al dibuix de la portada i també al de l’última pàgina. 8 pàgines. |  |
| 7 | Maig del 1949 | Realitzat per J.J. Tharrats, dedicat a Georges Méliès, amb el poema en francès “Voyage à travers l’impossible” i amb collages acolorits de fotografies de les seves pel·lícules. El títol de la revista només apareix a l’última pàgina acompanyant la designació cronològica. 4 pàgines. | Els collages varien a cada exemplar.A partir d’aquest número, el títol de la revista no apareix a la portada, sinó sempre a l’última pàgina junt amb la designació cronològica. |
| 8 | Maig del 1949 [bis] | Text “Joan Miró dels ventalls” de Joan Brossa i dibuix de Joan Miró en un full de color groc. 2 pàgines. |  |
| 9 | Juny del 1949 | Text de Joan Eduard Cirlot imprès en tinta de color vermell, amb portada i dibuixos de Modest Cuixart. 4 pàgines. |  |
| 10 | Juliol/setembre del 1949 | Portada amb dibuix de Mathias Goeritz, textos de Rafael Santos Torroella i Sebastià Gasch, poemes de Joâo Cabral de Melo traduïts per Joan Brossa, un dibuix de Francesc Garcia Vilella i reproducció d’una escultura d’Àngel Ferrant. 12 pàgines. |  |
| 11 | Octubre/desembre del 1949 | Text “La encrucijada del arte” d’Arnau Puig i tres reproduccions encartades de pintures de Modest Cuixart en un paper de color negre, de Joan Ponç en un paper de color verd i d’Antoni Tàpies en un paper de color vermell. 18 pàgines. |  |
| 12 | Desembre 1949 Número extraordinari | Dissenyat per Enric Tormo. Cobertes de cartolina de color verd il·lustrades per Modest Cuixart, Joan Ponç i Antoni Tàpies. El títol de la revista està integrat al dibuix de la portada. Text de Joan Brossa i a l’interior retrats fotogràfics de Cuixart, Brossa, Ponç i Tàpies, fets per Tormo amb intervencions gràfiques de Cuixart. Al final del text consta: Barcelona, 1949 desembre. 12 pàgines. | Té un format més gran (33 cm).És l’únic número on consta el lloc de publicació. |
| [13] |  [Diciembre 1949] | Número-catàleg Tapies, Cuixart, Ponç. Cobalto 49. Amb fotografies i biografia dels 3 artistes i un text de Joâo Cabral de Melo. Conté una faixa de color taronja amb la llista de les obres exposades i encartades dues targetes de l'anunci de l'exposició, una en blau i l’altre verd fosc.Text de les targetes: Un aspecto de la jovent pintura TAPIES, CUIXART, PONÇ (blau)/ CUIXART, PONÇ, TAPIES (verd fosc) presentados por COBALTO 49 en el INSTITUTO FRANCÉS DE BARCELONA. Inauguración 17 diciembre 1949, a las 17,15. | Té un format més gran (35 cm).Sense la capçalera de la revista ni la designació cronològica, només consta la informació de l’exposició a les targetes.FORA DE COL·LECCIÓDescripció sobre l’exemplar de la BC.Falta al Facsímil. |
| 14 | Gener/febrer del 1950 | Textos de Joan Brossa i dibuixos d’Antoni Tàpies. Imprès sobre paper de color rosa. 8 pàgines. |  |
| 15 | Març del 1950 | Text “Oda a Louis Armstrong” de Joan Brossa i portada il·lustrada per Modest Cuixart. 4 pàgines. |  |
| 16 | Abril del 1950 | Realitzat per Joan Brossa i Joan Ponç. Cobertes en cartolina de color negre amb dibuix en tinta daurada de Joan Ponç i a l’última pàgina apareix la paraula “NUVERU” i un collage amb la lluna. Imprès en paper de color blau. Cartolina encartada de color vermell el recto i verd el verso amb una llista idèntica de noms d’ocells, al costat vermell està tatxat “pardal” i al verd “merla”. 10 pàgines. | El collage de la lluna canvia segons l’exemplar.Exemplars de la BC - Top. RRC-4-25: el collage té dues llunes de dos tons diferents de verd 4 ; Top. RRC-4-136: el collage de la lluna és de color vermell.Facsímil: no hi ha collage a la coberta negra final, només una taca daurada. |
| 17 | Maig del 1950 | Textos de Salvador Aulèstia, d’Arnau Puig sobre una obra de J.V. Foix i un romanç popular. A l’interior un full plegat en paper de color amb un escrit de Joan Eduard Cirlot. Portada amb un gravat antic i un dibuix de Leonardo da Vinci a l’última pàgina. 14 pàgines. | Canvien els colors del gravat de la portada i també canvia el color del paper del full plegat amb el text de Cirlot segons l’exemplar.Exemplars de la BC - Top. RRC-4-25: el full plegat amb text de Cirlot de color blau ; RRC-4-136: full plegat amb text de Cirlot de color daurat. |
| 18 | Juny del 1950 | Text “Hommage à Paul Klee” en francès i dibuixos realitzats per J.J. Tharrats, amb motiu del 10è aniversari de la mort de Paul Klee. Inclou un suplement imprès en paper de color rosa amb un dibuix de Klee i escrits sobre ell de diferents autors i encartada una aquarel·la de Tharrats sobre paper de color negre. 14 pàgines.  | Canvien els colors de les il·lustracions segons l’exemplar.Exemplars de luxe duen encartades tres aquarel·les originals de Tharrats, sobre cartolina negra, diferents segons els exemplars.Exemplars de la BC - Top. RRC-4-25: inclou una aquarel·la ; RRC-4-136: inclou dues aquarel·les sobre cartolina negra separades per un full de protecció de paper de seda blau, diferents de la de l’altre exemplar. Sense el suplement. Facsímil: una aquarel·la diferent de les dels dos exemplars BC. |
| 19 | Juliol/agost del 1950 | Text “Tamar i Amnon i Absalom” de Víctor Castells. 8 pàgines. |  |
| 20 | Setembre del 1950 | Realitzat per Enric Tormo amb fragments de l’obra “La vida de las flores” d’Alfonso Karr i Taxile Delord i gravats antics. 4 pàgines. | Exemplars de luxe duen un collage de Tharrats.Cap dels exemplars de la BC duu collage.Facsímil: hi ha un collage. 6 pàgines. |
| 21 | Octubre del 1950 | Realitzat per Joan Eduard Cirlot, amb el seu text “La nueva parábola” i amb dos gravats antics impresos en tinta de color groc. 4 pàgines. |  |
| 22 | Octubre del 1950 [bis] | Poema “Balada dels cinc mariners exclusius, i del timoner que era jo” de J.V. Foix, amb un gravat popular de la col·lecció Tormo. Imprès en paper de color rosa. 2 pàgines. |  |
| 23 | Novembre del 1950 | Realitzat per Joan Ponç i Modest Cuixart per felicitar Antoni Tàpies per la seva primera exposició de pintures, amb un dibuix de Ponç en paper de color groc i un de Cuixart en paper de color vermell. A l’interior encartat un full amb el catàleg de les obres de l’exposició a les Galeries Laietanes en paper de color taronja el recto. 6 pàgines. | Canvia el color del paper del catàleg de l’exposició segons els exemplars.Exemplars de la BC - Top. RRC-4-136: els dibuixos de Ponç i Cuixart estan enganxats sobre una cartolina de color negre i els colors dels papers estan intercanviats. Tots dos van protegits per un full de paper fi. 8 pàgines ; S-4-12260: el paper del catàleg de l’exposició és de color beix el recto i de color negre el verso.Facsímil: el paper del catàleg de l’exposició és de color marró. |
| 24 | Novembre del 1950 [bis] | Text “Oracle sobre Antoni Tàpies” de Joan Brossa i dibuix amb autoretrat del mateix Tàpies a la portada. 8 pàgines. |  |
| [25] | [Novembre 1950] | Amb motiu de l’exposició de Joan Josep Tharrats a les Galeries “El Jardí”, amb un collage de Tharrats a la portada i un text de Joan Eduard Cirlot. 4 pàgines. | Sense la capçalera de la revista, ni la designació cronològica, només a l’interior les dates de l’exposició.FORA DE COL·LECCIÓCap exemplar a la BC.Descripció segons facsímil. |
| 26 | Desembre del 1950 | Text “Medio siglo de movimientos vanguardistas en nuestra pintura” de Juan Antonio Gaya Nuño amb nombroses reproduccions d’obres de diferents artistes. A la portada un dibuix de Dalí. 24 pàgines. | Canvien algunes imatges segons els exemplars.Exemplars de la BC - Top. RRC-4-25: l’obra reproduïda de Benjamín Palencia és diferent de la de l’altre exemplar.Facsímil: l’obra reproduïda de Benjamín Palencia és diferent de la dels dos exemplars BC. |
| 27 | Desembre del 1950 [bis] | Felicitació de Nadal il·lustrada amb un dibuix de Joan Ponç. 4 pàgines. | Nadala. |
| 28 | Gener del 1951 / Enero de 1951 | Poema “Estar cansado tiene plumas” de Tomás Seral Casas, sobre paper rosa pintat un a un per J.J. Tharrats. Inclou un full blanc amb collage d’un dibuix de Modest Cuixart en papers de diferents colors i mides. 6 pàgines. | Cada exemplar és diferent per la realització manual.Exemplars de la BC - Top. RRC-4-25: collage sobre cartolina de color blanc. Informació sobre la realització i la designació cronològica del número en català ; RRC-4-136: collage sobre cartolina de color negre. Informació sobre la realització i la designació cronològica del número en castellà.Facsímil: designació cronològica en castellà. |
| 29 | Febrero de 1951 | Realitzat per Alfredo Papo i José M. Fonollosa amb el títol “Blues”. Text de tres cançons en anglès i la traducció al castellà, imprès en paper de color blau. Portada il·lustrada per Joan Ponç. 10 pàgines. |  |
| 30 | Febrer del 1951 [bis] | Realitzat per Joan Eduard Cirlot, il·lustrat amb un dibuix de màgia i reproducció d’una obra d’Antonio Saura. 6 pàgines. |  |
| 31 | Març del 1951 / Marzo del 1951 | Text de Joan Eduard Cirlot, amb motiu de l’exposició dels escultors Ángel Ferrant, Carlos Ferreira, Jorge Oteyza i Eudald Serra i amb reproduccions de les seves obres. Cobertes de cartolina de color vermell. Les pàgines centrals retallades més estretes amb fotografies. 12 pàgines. | Únic número relligat. Varia l’ordre de les fotografies de les pàgines centrals i també canvia el color de les pàgines centrals segons els exemplars.Exemplars de la BC - Top. RRC-4-25: designació cronològica del número en català ; RRC-4-136 i S-4-12260: designació cronològica del número en castellà.Facsímil: designació cronològica del número en castellà. Les pàgines centrals són de cartolina de color vermell. Error d’impressió: els peus de les fotografies de les pàgines 4 i 9 estan intercanviats. |
|  32 | Abril de 1951 | Dedicat a l’escultor Mathias Goeritz, amb text de Ricardo Gullón i amb reproduccions de les seves obres en dos fulls encartats de color verd un i vermell l’altre. 8 pàgines. |  |
| 33 | Mayo 1951 | Sota el títol “7 homenajes”, conté poemes de Joan Eduard Cirlot. Cada poema està imprès en una tinta de color diferent. Cap il·lustració. 8 pàgines. |  |
| 34 | Maig del 1951 [bis] | Text de J.J. Tharrats dedicat a l’escultor Ángel Ferrant, imprès en paper de color vermell, i amb reproduccions d’obres seves, muntat sobre cartolina de color blau marí. 4 pàgines. | Exemplars de luxe tenen una sobrecoberta en cartolina de color negre, a l’última pàgina consta que es va fer un tiratge especial de 25 exemplars numerats. 8 pàgines.Facsímil: reprodueix el número 2 del tiratge especial de luxe. 8 pàgines. |
| 35 | Juny/agost de 1951 | Dedicat a la Patum de Berga, amb text de Custodi Lopas i dibuixos de Josep M. de Martín, també il·lustrat amb gravats populars antics. Cobertes en paper de color groc amb fotografia de l’estudi Cuyàs. Encartats dos fulls de color groc amb fotografies de la festa. 16 pàgines. | Canvia el color dels fulls amb les fotografies enganxades segons l’exemplar.Facsímil: el color dels fulls amb les fotografies enganxades són de color taronja i vermell. |
| 36 | Setembre del 1951 | Poema de Joan Eduard Cirlot, amb motiu de la mort d’Arnold Schoenberg, amb retrat del compositor per Joan Ponç i cobertes realitzades en paper oxàlic per J.J. Tharrats. Inclou una reproducció d’una obra de Tharrats, feta en homenatge al músic sobre paper de color blau marí. 10 pàgines. |  |
| 37 | Octubre de 1951 | Realitzat per J.J. Tharrats amb motiu de l’Exposició del grup a la Sala Caralt, l’octubre de 1951. En un full de color diferent per cadascun, numerats de l’1 al 7 i esglaonats com a una agenda, dedica un text a cada membre del grup, amb fotografies d’Enric Tormo i dibuixos de J.J. Tharrats, Joan Ponç i Antoni Tàpies. 18 pàgines. | Canvien els colors del collage de la portada segons l’exemplar.Facsímil: els colors del collage de la portada són diferents de l’exemplar de la BC. |
| 38 | Novembre de 1951 | Text “Oracle sobre Joan Ponç” de Joan Brossa i dibuixos de Joan Ponç a les cobertes, el paper d’aquestes, decorat un a un per J.J. Tharrats. 8 pàgines. |  |
| [39] | [Novembre 1951 [bis]] | Número-catàleg de l’exposició de Joan Ponç a les Galeries Laietanes, amb text de Joan Eduard Cirlot i portada del mateix Ponç. | FORA DE COL·LECCIÓCap exemplar a la BC.Falta al Facsímil.Mencionat a l’article “Cronologia de la revista *Dau al Set*” de Sol ENJUANES Puyol. |
| 40 | Desembre de 1951 | Text “Còpia d’una lletra tramesa a na Madrona Puignau, de Palau ça Verdera” de J.V. Foix amb il·lustracions d’Antoni Tàpies. Pàgines interiors en paper de color verd clar. 12 pàgines. | Canvia el color de les pàgines interiors segons l’exemplar.Facsímil: les pàgines interiors són una de color rosa i una de color verd.  |
| 41 | Desembre de 1951 [bis] | Nadala realitzada per J.J. Tharrats, amb cançons, collages, dibuixos infantils fets pels seus dos fills i un ventall japonès. 8 pàgines. | Nadala.Canvia el color del paper i l’ordre de les il·lustracions, també canvia el ventall japonès, segons els exemplars.Facsímil: Té una portada en cartolina negra amb collages. 12 pàgines. |
| 42 | Gener, 1952 | Obra de teatre “Nocturns encontres” de Joan Brossa, amb fotografies de la representació de Nicolás Muller. 12 pàgines. |  |
| 43 | Febrer de 1952 | “Homenatge a Soutine”, dedicat al pintor Chaïm Soutine, amb text i dibuixos de Santi Surós. 8 pàgines. | A alguns exemplars els dibuixos estan acolorits a mà per Surós.Exemplars de la BC - Top. RRC-4-25: els dibuixos estan acolorits ; RRC-4-136: dibuixos sense acolorir.Facsímil: els dibuixos estan acolorits, amb algunes variacions respecte al primer exemplar. |
| 44 | Març 1952 | Text “Carta a Miguel Hernández” de Cesáreo Rodríguez-Aguilera, amb dibuixos de Josep Guinovart. Text imprès alternant línies en color vermell i negre. Es va fondre una tipografia especial per imprimir aquest número. 12 pàgines. |  |
| 45 | Abril 1952 | Text “67 versos en recuerdo de Dadá” de Joan Eduard Cirlot, amb gravats antics. Encartat un full amb un dibuix d’Antoni Tàpies imprès en color rosa i negre i al verso fragment del poema “Circe” de Lope de Vega. 6 pàgines. |  |
| 46 | Maig de 1952 | Textos d’Alfredo Papo, Joan Eduard Cirlot i Mathias Goeritz, amb fotografies d’escultures, retallats i impresos en papers de colors, compost sobre paper de color negre. Pàgines interiors en paper de color verd clar, amb un text en francès de Jacques de Caso, il·lustrat amb un dibuix inèdit de Man Ray (col·lecció J.V. Foix) i amb segells de correus d’Espanya. 8 pàgines. | Canvien els colors de les pàgines interiors i el color d’alguna fotografia i també els segells segons l’exemplar.Facsímil: les pàgines interiors en paper de color verd, canvia el color d’alguna fotografia i els segells són diferents i usats. |
| [47] | [Maig 1952 [bis]] | Número-catàleg de l’exposició de J.J. Tharrats a la Sala Caralt, 26 abril-9 maig 1952, amb il·lustracions del mateix Tharrats. 4 pàgines. | Sense la capçalera de la revista, ni la designació cronològica habitual, només a l’interior les dates de l’exposició.FORA DE COL·LECCIÓDescripció sobre l’exemplar de la BC.Falta al Facsímil. |
| 48 | Juny/juliol de 1952 | Realitzat per J.J. Tharrats, dedicat al II Saló del Jazz, amb textos de J.V. Foix, Rodríguez-Aguilera, Tharrats, Puig, Cirlot, Papo, etc. i dibuixos de Surós, Guinovart, Guansé, Tàpies, Subirachs, Ponç, etc. Portada amb collage de Tharrats, inclou dos fulls solts amb un dibuix de Josep M. de Sucre i amb el catàleg de l’exposició a les Galeries Laietanes. 24 pàgines. | Canvia el color de les cobertes, del collage i el del full solt amb el catàleg de l’exposició segons els exemplars.Exemplars de luxe duen un aiguafort a doble pàgina de Carme Serra, tiratge de 15 exemplars numerats.Exemplar de la BC - Top. RRC-4-25: cobertes en color platejat, full del catàleg de l’exposició imprès en paper de ceba. Sense l’aiguafort.Facsímil: cobertes en color groc, canvien els colors del collage, full del catàleg de l’exposició imprès en paper de color rosa. Reprodueix l’aiguafort núm. 14 de l’exemplar de luxe. A la coberta posterior inclou imprès l'anunci dels patrocinadors del Festival de Jazz. 28 pàgines. |
| 49 | Agost/setembre de 1952 | Realitzat per Michel Perrin, dedicat a Francis Picabia, amb textos en francès de diferents autors i poemes i reproduccions d’obres del mateix Picabia, també amb “Photomontage poème” d’Olga Picabia. Portada amb collage de Tharrats. 16 pàgines. | Facsímil: les il·lustracions de les pàgines 2 i 15 estan intercanviades respecte a l’exemplar que conserva la BC. |
| 50 | Octubre/novembre de 1952 | Realitzat per Modest Cuixart, sota el títol “Teatre de Joan Brossa, 1947-48”, recull dues obres: “Esquerdes, parracs, enderrocs, esberlant la figura” i “La mare màscara”. Portada i dibuixos de Cuixart. Inclou full solt amb fotografia de la representació de la primera obra. 18 pàgines. | Canvia el color del paper on està enganxada la fotografia segons els exemplars.Facsímil: el color del paper on està enganxada la fotografia és de color marró en comptes de vermell com a l’exemplar de la BC. |
| 51 | Desembre de 1952 | Realitzat per J.J. Tharrats per felicitar per Nadal i Any Nou, amb collages fets per ell i amb facècies recollides per Joan Brossa. Cobertes en cartolina de color groc el recto, vermell el verso. Inclou un full encartat també en cartolina de color blau fosc el recto i verd el verso. Diuen que és el darrer número de la col·lecció. 10 pàgines. | Nadala.Canvien els colors de les pàgines interiors, els collages i les il·lustracions segons l’exemplar.Facsímil: tot imprès en paper de color blanc. Les imatges dels collages són diferents i té alguna il·lustració més enganxada a les pàgines centrals. Falta el full solt encartat. 8 pàgines. |
| 52 | Primavera de 1953 | 10 Poemes i 10 dibuixos de Salvador Aulèstia, sota el títol “Tauromaquia”, amb pròleg de J.J. Tharrats. Cobertes de color groc en cartolina amb un dibuix d’Aulèstia. Imprès amb tinta de color negre, vermell i morat. 36 pàgines. | Cap exemplar a la BC.Descripció segons facsímil. |
| 53 | Estiu de 1953 | Vuit poemes de Joan Brossa sota el títol “Nous romancets del Dragolí acompanyats d’auques en fulls”, amb gravats populars i pròleg de Joan Eduard Cirlot. Cobertes de color verd en cartolina. Algunes il·lustracions impreses en tinta de color verd. 36 pàgines. | Cap exemplar a la BC.Descripció segons facsímil. |
| 54 | Tardor de 1953 | Dirigit per J.J. Tharrats. Inclou la 1a edició del poema “Traduit d’avance” de Jean Cocteau, traduït al castellà per Enrique Sordo, i un fragment de “Le chiffre sept”, amb un dibuix del mateix poeta dedicat a *Dau al set*. Pròleg d’Enrique Sordo i una fotografia de Cocteau per Francesc Català-Roca. Cobertes de color rosa en cartolina amb un dibuix de Cocteau. Imprès amb tinta de color negre, blau marí i vermell. 28 pàgines. | Cap exemplar a la BC.Descripció segons facsímil. |
| 55 | Hivern de 1953 | Realitzat per J.J. i J.G. Tharrats, amb el títol “Calendari de les festes de Nadal”. Text inicial de J.J. Tharrats, recull textos sobre tradicions catalanes per les festes de Nadal de Joan Amades, il·lustrats amb gravats populars impresos en tintes de colors diferents i algun collage. Tiratge de 285 exemplars: 100 numerats per a l’”Asociación de Bibliófilos de Barcelona”, 85 fets servir com a nadala per Josep M. Morera i Grau i 100 com exemplars de la revista. 28 pàgines. | Exemplar de la BC - Top. RRC-4-25: Al verso de la portada consta: “1953-1954 Amb els millors auguris per NADAL i ANY NOU de Josep M. Morera i Grau”. Correspon, per tant, a una de les 85 nadales del farmacèutic J.M. Morera i Grau i no porta la capçalera de la revista. Cobertes de color blau cel en cartolina.Facsímil: Cobertes de color marró en cartolina. Falta un collage. |
| [56] | [Mayo de 1953] | Número-catàleg del III Salón del Jazz, exposició a les Galeries Laietanes, realitzat per J.J. Tharrats, amb textos i dibuixos de diferents autors, els dibuixos impresos a sis colors. Cobertes fetes per Tharrats. 8 pàgines. | Sense la capçalera de la revista.Cap exemplar a la BC.Descripció segons facsímil. |
| 57 | Primavera de 1954 | Dedicat a Antoni Tàpies, amb un dibuix original i signat per Tàpies, una biografia del pintor, una fotografia d’ell per Català-Roca, un text d’Alexandre Cirici i Pellicer i amb reproduccions d’obres de l’artista. 32 pàgines. | Cap exemplar a la BC.Descripció segons facsímil. |
| 58 | Estiu de 1954 | “Collages i maculatures”, realitzades per J.J. Tharrats, que utilitza una tècnica especial en el procediment d’impressió que fa que cada exemplar sigui diferent i tingui el valor d’un original. Inclou un text de Rabelais titulat “Els jocs de Gargantua”. Acompanyat d’una bossa amb petits retalls en cartolines de colors, per a que el lector faci les seves pròpies composicions. Edició de 125 exemplars numerats i signats per l’autor. 40 pàgines. | Els exemplars de luxe inclouen un o dos collages especials. 42 pàgines.Cap exemplar a la BC.Descripció segons facsímil.Facsímil: reprodueix l’exemplar de luxe número 1. Inclou un collage especial. 42 pàgines. |
| 59 | Tardor/hivern 1954 | Amb el títol “Without words”, recull de caricatures de Cram, anagrama del seu nom de Marc Aleu. Cobertes de color vermell en cartolina amb dibuixos de Cram. 52 pàgines. | Cap exemplar a la BC.Descripció segons facsímil. |
| 60 | Primavera 1955 | Dedicat a Modest Cuixart, amb un text d’Alexandre Cirici i Pellicer i un de Joan Brossa titulat “Oracle”, il·lustrat amb una maculatura a doble pàgina de Tharrats i amb cobertes de cartolina de color groc; amb una fotografia de l’artista per Leopold Pomés i fotografies de les seves obres. 28 pàgines. | Cap exemplar a la BC.Descripció segons facsímil.Al final del text “Oracle” de Joan Brossa: “Amb aquest text resta completa la publicació a DAU AL SET del tríptic d’oracles que l’autor dedicà als pintors Ponç, Tàpies i Cuixart, l’any 1949.” |
| 61 | Estiu 1955 | Titulat “Tharrats, 1955”, amb motiu de l’exposició del pintor a la Sala Gaspar, amb notes biogràfica i bibliogràfica i una fotografia del pintor per F. Català-Roca; i amb un text de Cesáreo Rodríguez-Aguilera, acompanyat d’una maculatura original, de la reproducció del cartell de l’exposició de maculatures i d’una fotografia d’aquesta. 28 pàgines. | Cap exemplar a la BC.Descripció segons facsímil. |
| [62] | [Novembre/desembre 1955] | Número-catàleg de l’exposició de Tàpies i Tharrats a Estocolm, amb portada i breu text en francès i castellà de Dalí, fotografies dels dos artistes i de les seves obres, acompanyades d’una breu biografia en francès. 12 pàgines. | Sense la capçalera de la revista, ni la designació cronològica habitual, només a l’interior les dates de l’exposició.Cap exemplar a la BC.Descripció segons facsímil.**Aquest número i el següent no porten la capçalera de la revista, però es considera que en formen part de la col·lecció.** |
| 63 | [Novembre 1955] | Text “Antonio Tàpies et l’oeuvre complète” per Michel Tapié en francès, amb una fotografia de l’artista per Leopold Pomés, reproduccions de les seves obres i notes biogràfica i bibliogràfica del pintor en francès. Número realitzat pel dissenyador Ricart Giralt Miracle. Al verso de la portada consta: “*Dau al Set* - A l’occasion de l’exposition *Tapies* a la Galerie Stadler - Paris”. 50 pàgines. | La capçalera de la revista apareix al verso de la portada. Només consta la data del text de Tapié.Per primera vegada apareix un peu d’impremta: Filograf, R. Giralt Miracle, Barcelone.Cap exemplar a la BC.Descripció segons facsímil. |
| 64 | Any 1956 | Text “Esthétique en devenir” per Michel Tapié en francès, amb nombroses reproduccions d’obres d’artistes internacionals i introducció en català de J.J. Tharrats, que dirigeix el número. A la portada, fotografia de Tapié per Leopold Pomés. Nota al final del número: Aquesta edició ha estat patrocinada per Francesc Samaranch i Torelló. 54 pàgines. | Peu d’impremta: Filograf - R. Giralt Miracle, Barcelona, 31 desembre de 1956.Cap exemplar a la BC.Descripció segons facsímil. |